Publication: Magyar Közlöny
Issue: MK-1998-36 (Year: 1998, Number: 36)
Era: 1990-2004
Section: 35/1997. (XI. 26.) PM rendelet (a továbbiakban: R.)
Paragraph Index: 1124

(1) Az R. 63. §-ának (1) bekezdése helyébe a következő rendelkezés lép: „(1) Az adóraktár engedélyesének — kivéve a dohánygyártmány adóraktár engedélyesét — a jövedéki termékek előállításához felhasznált jövedéki és nem jövedéki termékekről, és azok felhasználásával előállított jövedéki termékekről a 9. számú melléklet szerinti adattartalommal a hatósági felügyeletet ellátó vámhivatal által elfogadott és hitelesített termelési naplót kell — az adott jövedéki termék adóalapjának megfelelő mértékegységben — vezetnie. A termelési napló vezetése alól a jövedéki adóügyben eljáró vámhivataltól felmentést kaphat az, aki az abban előírt elszámolást más nyilvántartásai alapján teljesíteni tudja.”

Source: https://magyarkozlony.hu/hivatalos-lapok/07270cae4215ddd71b59071958bdcce82377a9f6/dokumentumok/705b5ccf556749d40cce0569fa04cab7bcc6d5a2/letoltes